กัมพูชารับทุน รบ. จีน ฝึกทูตพม่า ลาว กัมพูชารับมือประเด็นออนไลน์
รมว.ต่างประเทศกัมพูชา เซ็นรับกองทุนความร่วมมือจากรัฐบาลจีนจำนวน 223 ล้านบาทหนึ่งในนั้นมีโครงการมูลค่า 15 ล้านบาท ให้สถาบันด้านการทูตของกัมพูชาสร้างเสริมศักยภาพด้าน การทูตไซเบอร์ ฝึกเทคนิค กรอบคิดให้นักการทูตพม่า กัมพูชา ลาวจัดการและวิเคราะห์ประเด็นปัญหาต่างๆ บนโลกไซเบอร์เมื่อ 24 มิ.ย. 2563 เผยแพร่เอกสารว่า เมื่อวันอังคารที่ผ่านมา (23 มิ.ย.)ปรั๊ก สุคน (Prak Sokhonn) รองนายกรัฐมนตรีและรัฐมนตรีว่าการ (รมว.) กระทรวงกิจการและความร่วมมือต่างประเทศของกัมพูชา ได้ลงนามร่วมกับหวัง เวิ่นเทียน เอกอัครราชทูตสาธารณรัฐประชาชนจีนประจำกัมพูชา ในโครงการความร่วมมือภายใต้กองทุนพิเศษด้านความร่วมมือล้านช้าง-แม่โขง ปี 2563กองทุนดังกล่าวมีมูลค่า 7225400 ดอลลาร์สหรัฐฯ (ราว 223.3 ล้านบาท) เพื่อการพัฒนาด้านต่างๆ อาทิ สังคม เศรษฐกิจ และทรัพยากรมนุษย์ ความมั่นคงไซเบอร์ การท่องเที่ยว การบริการ สิ่งแวดล้อม การคุ้มครองด้านวัฒนธรรม ฯลฯภายใต้กองทุนดังกล่าว สถาบันแห่งชาติด้านการทูตและความสัมพันธ์ระหว่างประเทศ (NIDIR) ได้รับทุนพิเศษภายในชื่อโครงการ เสริมสร้างศักยภาพด้านการทูตไซเบอร์ ในจำนวนเงิน 498740 ดอลลาร์สหรัฐฯ (ราว 15.4 ล้านบาท) โดยมี Chhiv Yiseang เป็นผู้อำนวยการโครงการ โครงการมีวัตถุประสงค์เพื่อสร้างเสริมศักยภาพให้กับนักการทูตในกัมพูชา ลาว พม่า ในเรื่องการทูตไซเบอร์ เพื่อให้สามารถนำเทคนิคและชุดความคิดด้านการทูตไปวิเคราะห์และจัดการประเด็นปัญหาต่างๆ ที่เกิดขึ้นบนโลกไซเบอร์เอกสารยังระบุว่ารัฐบาลจีนได้สนับสนุนสถาบัน NIDIR มาตั้งแต่ช่วงแรกเริ่มด้วยการบริจาคอุปกรณ์ด้านสารสนเทศและอิเล็กทรอนิกส์เมื่อปี 2561 และ 2563ผู้สื่อข่าวรายงานว่า โครงการข้างต้นเกิดขึ้นหลังจากที่มีกระแสวิพากษ์วิจารณ์จีนมากขึ้นตามประเทศอนุภูมิภาคลุ่มน้ำโขง โดยเฉพาะในประเด็นผลกระทบจากการสร้างเขื่อนในแม่น้ำโขงหลังมีผลการศึกษาของ บริษัทวิจัยและที่ปรึกษาด้านน้ำที่ได้รับทุนสนับสนุนจากรัฐบาลสหรัฐฯ เผยแพร่รายงานเรื่องระดับน้ำที่เปลี่ยนไปจากธรรมชาติ อันเป็นผลจากการสร้างเขื่อนบนแม่น้ำโขงจำนวนมาก ทำให้ทางการจีนต้องออกมาปฏิเสธความร่วมมือล้านช้าง-แม่โขง (LMC) ถูกเสนอขึ้นโดยหลี่เค่อเฉียง นายกรัฐมนตรีของจีน ในเวทีประชุมผู้นำจีน-อาเซียน ที่พม่าเมื่อปี 2557 กรอบความร่วมมือ LMC ก่อตั้งอย่างเป็นทางการในปี 2559 ที่เมืองซานย่า มณฑลไห่หนาน ประเทศจีน โดยมีนายกฯ ไทยและจีนเป็นประธานร่วม มีประเทศลุ่มน้ำโขงอีก 4 ประเทศเป็นสมาชิก มีวัตถุประสงค์เพื่อการพัฒนาอนุภูมิภาคลุ่มน้ำโขงอย่างยั่งยืน ลดความเหลื่อมล้ำด้านการพัฒนาระหว่างประเทศในอนุภูมิภาคลุ่มน้ำโขง และระหว่างอนุภูมิภาคลุ่มน้ำโขงกับภูมิภาคอื่น ๆ รวมทั้งเพื่อส่งเสริมความแข็งแกร่งให้กับประชาคมอาเซียนในภาพรวมปัจจุบัน กรอบความร่วมมือแม่โขง – ล้านช้าง ประกอบด้วยสมาชิก 6 ประเทศ ได้แก่ กัมพูชา ลาว พม่า เวียดนาม ไทย และจีนก่อนหน้าที่จะเกิดกรอบความร่วมมือ LMC ขึ้น ประเทศลุ่มน้ำโขงในเอเชียตะวันออกเฉียงใต้ก็มีข้อตกลงความร่วมมืออีกชุดหนึ่งที่ชื่อว่า คณะกรรมาธิการแม่น้ำโขง (Mekong River Commission - MRC) ข้อมูลจากกระทรวงการต่างประเทศของไทยรายงานว่า ความร่วมมือดังกล่าวจัดตั้งมาตั้งแต่ปี 2500 โดยคณะกรรมาธิการเศรษฐกิจสำหรับเอเชียและตะวันออกไกล โดยมีเป้าหมายเพื่อฟื้นฟูสภาพเศรษฐกิจจากผลกระทบของสงครามโลกครั้งที่ 2 และปัญหาน้ำท่วมของประเทศลุ่มน้ำในภูมิภาค แต่ประเทศสมาชิกมีเพียง 4 ประเทศได้แก่ไทย กัมพูชา ลาว เวียดนาม ส่วนจีนและพม่านั้นมีปัญหาการเมืองภายในและไม่ได้เข้าร่วมรศ. ฐิตินันท์ พงษ์สุทธิรักษ์ ผู้อำนวยการสถาบันการศึกษาด้านความมั่นคงและความสัมพันธ์ระหว่างประเทศ (Institute of Security and International Studies - ISIS) เคยให้ความเห็นว่า การจัดตั้งความร่วมมือล้านช้าง-แม่โขง (Lancang – Mekong Cooperation) สะท้อนว่าจีนไม่เล่นตามกติกาที่จีนไม่ใช่คนตั้ง ประเทศขนาดเล็กที่อยู่ตามลุ่มน้ำโขงก็ต้องยอมจีน ถ้าหากประเทศในอาเซียนทั้งบนบกและผืนน้ำไม่ผนึกกำลังกันใช้อำนาจต่อรองในการร่วมมือทางการทูตกับกับจีนโดยเอาประเทศอื่นๆ เช่น ญี่ปุ่น สหรัฐฯ ออสเตรเลีย มาคานอำนาจกับจีน กลุ่มประเทศเหล่านี้จะเสียเปรียบจีนมากขึ้นเรื่อยๆ
รมว.ต่างประเทศกัมพูชา เซ็นรับกองทุนความร่วมมือจากรัฐบาลจีนจำนวน 223 ล้านบาท หนึ่งในนั้นมีโครงการมูลค่า 15 ล้านบาท ให้สถาบันด้านการทูตของกัมพูชาสร้างเสริมศักยภาพด้าน การทูตไซเบอร์ ฝึกเทคนิค
จีน,ลาว,พม่า,กัมพูชา,ทุนจีน,ความร่วมมือล้านช้าง-แม่โขง,อาเซียน,แม่น้ำโขง